b'\n_START_ARTICLE_\nStiina Saaristo\n_START_PARAGRAPH_\nStiina Saaristo (s. 1976 Kisko) on suomalainen kuvataiteilija. Saaristolle tyypillisi\xc3\xa4 t\xc3\xb6it\xc3\xa4 ovat suurikokoiset pikkutarkat piirustukset. H\xc3\xa4nt\xc3\xa4 pidet\xc3\xa4\xc3\xa4n yhten\xc3\xa4 sukupolvensa omaper\xc3\xa4isimmist\xc3\xa4 taiteilijoista. Saaristo on Taidemaalariliiton j\xc3\xa4sen._NEWLINE_Saaristo on valmistunut Kuvataideakatemiasta vuonna 2005. H\xc3\xa4n piti talvella 2010 Amos Andersonin taidemuseossa vuosien 2001\xe2\x80\x932009 tuotannostaan n\xc3\xa4yttelyn otsikolla Ein kleines Monster (Pieni hirvi\xc3\xb6), joka on laajin h\xc3\xa4nen teoksiaan siihen menness\xc3\xa4 esitellyt n\xc3\xa4yttely._NEWLINE_Saaristo k\xc3\xa4ytt\xc3\xa4\xc3\xa4 teoksissaan lyijykyn\xc3\xa4\xc3\xa4 ja v\xc3\xa4rikyn\xc3\xa4\xc3\xa4. H\xc3\xa4n k\xc3\xa4ytt\xc3\xa4\xc3\xa4 mallina itse\xc3\xa4\xc3\xa4n ja kirpputoreilta hankkimaansa aineistoa. Teoksille on ominaista groteskiliioittelu ja huumori. Niiden henkil\xc3\xb6hahmot ovat usein ep\xc3\xa4vakaita lapsiaikuisia ja aikuislapsia, joiden kautta h\xc3\xa4n kuvaa naisen el\xc3\xa4m\xc3\xa4\xc3\xa4 ja naiseen kohdistettuja odotuksia ja vaatimuksia.'